Kim markerte toårsdagen for farens død
Mandag var det duket for en storstilt markering av Kim Jong -Il dødsdag, to år etter. Kim Jong-Un tok over makten etter farens død i 2011. Bilder fra Pyongyang viser at tusenvis deltok på seremonien for å hedre den avdøde lederen av Nord Korea. Seremonien ble direktesendt på statlig TV, skriver BBC. Tusenvis av soldater var beordret til å stille opp foran mausoleet for å hedre den avdøde lederen, og for å sverge troskap til diktatoren. Også sivile, deriblant flere barn, la ned blomster utenfor mausoleet. Markeringen kommer kun dager etter at nyheten om at den nåværende lederen av Nord Korea har henrettet sin egen onkel Jang Song Thaek. Jang Song Thaek var en av landets mektigste menn og skal ha fungert som den unge lederens mentor. Det vekket derfor verdensomspennede oppmerksomhet da Kim Jong-Un brått fjernet onkelen fra sin toppstilling. Henrettelsen har gitt en økt bekymring for uroligheter innad i Nord Korea. Offentliggjøringen av henrettelsen kommer bare dager etter at den en gang så mektige Jang Song-Thaek ble strippet for titler og ære. Tidligere i desember ble det kjent at Kim Jong-uns mektige onkel fikk sparken, og at personer nært tilknyttet onkelen var henrettet. Før henrettelsen ble Jang blant annet siktet for å ha planlagt statskupp i detalj, levd et utsvevende liv, hatt ville lyster og sløst med penger uansett hvor han gikk, ifølge nordkoreanske myndigher. FNs generalsekretær Ban Ki-moon beskriver henrettelsen som overraskende og veldig dramatisk, og det er nå fornyet frykt for uro på den koreanske halvøya.
Få dager etter at Kim Jong-un henrettet sin egen onkel, markerte han toårsdagen for sin fars død med pomp og prakt.